				|

		52014PC0308

			Propunere de REGULAMENT AL PARLAMENTULUI EUROPEAN ŞI AL CONSILIULUI privind măsurile de salvgardare prevăzute de Acordul dintre Comunitatea Economică Europeană și Republica Islanda (text codificat) /* COM/2014/0308 final - 2014/0160 (COD) */

			   	EXPUNERE DE MOTIVE
1.           În contextul unei Europe a
cetăţenilor, Comisia acordă o mare importanţă
simplificării şi clarităţii dreptului Uniunii în scopul de
a-l face mai lizibil şi mai accesibil cetăţeanului, oferindu-i
astfel posibilităţi sporite de a face uz de drepturile specifice care
îi sunt conferite.
Dar acest obiectiv nu va putea fi atins atât timp
cât va persista un număr mult prea mare de dispoziţii care, fiind
modificate de nenumărate ori şi adeseori în mod substanţial, se
găsesc dispersate parte în actul originar, parte în actele modificatoare
ulterioare. Astfel, pentru a identifica dispoziţiile în vigoare, este
necesară o muncă de cercetare şi de comparare a unui număr
mare de acte.
Prin urmare, claritatea şi transparenţa
dreptului depind şi de codificarea legislaţiei adeseori
modificată.
2.           La 1 aprilie 1987, Comisia a dat
instrucţiuni[1]
serviciilor sale de a realiza codificarea tuturor actelor cel mai
târziu după a zecea lor modificare, menţionând că este vorba
despre o cerinţă minimală şi că, în vederea
clarităţii şi a bunei înţelegeri a dispoziţiilor
acestora, serviciile responsabile ar trebui să codifice textele la
intervale şi mai scurte.
3.           Concluziile preşedinţiei
Consiliului European de la Edimbourg, din decembrie 1992, au confirmat aceste
imperative[2],
subliniind importanţa codificării care asigură o
securitate juridică în ceea ce priveşte dreptul aplicabil la un
moment dat în legătură cu o problemă specifică.
Codificarea trebuie realizată respectând cu
stricteţe procedura normală de adoptare a actelor Uniunii.
Întrucât nici o modificare de substanţă
nu poate fi introdusă în actele care fac obiectul codificării,
Parlamentul European, Consiliul şi Comisia au convenit, prin acordul
interinstituţional din 20 decembrie 1994, că, în vederea adoptării
rapide a actelor codificate, ar putea fi utilizată o procedură
accelerată.
4.           Obiectul
prezentei propuneri este codificarea Regulamentului (CEE) nr. 2843/72 al Consiliului din 19
decembrie 1972 privind măsurile de salvgardare prevăzute de Acordul
dintre Comunitatea Economică Europeană și Republica Islanda[3]. Noul regulament se substituie
diverselor acte care îi sunt încorporate[4]; prezenta propunere păstrează în
totalitate conţinutul actelor astfel codificate şi se limitează
la a le regrupa, aducând numai modificările de formă cerute de
însăşi operaţia de codificare.
5.           Prezenta propunere de codificare a fost elaborată pe baza unei consolidări
prealabile, în 22 de
limbi oficiale, a textului Regulamentului (CEE) nr. 2843/72 şi a actelor care l-au
modificat, efectuată prin intermediul unui sistem informatic, de către Oficiul pentru Publicaţii al Uniunii Europene. În cazul articolelor renumerotate,
corelaţia între vechea numerotare şi cea nouă este
prezentată în tabelul de corespondenţă din anexa II la regulamentul codificat.
ê 2843/72
(adaptat)
2014/0160 (COD)
Propunere de
REGULAMENT AL PARLAMENTULUI EUROPEAN
ŞI AL CONSILIULUI
privind măsurile de salvgardare
prevăzute de Acordul dintre Comunitatea Economică Europeană
și Republica Islanda (text codificat)
PARLAMENTUL EUROPEAN ŞI
CONSILIUL UNIUNII EUROPENE,
având în vedere Tratatul Ö privind
funcţionarea Uniunii Europene Õ , în special
articolul Ö 207 alineatul
(2) Õ,
având în vedere propunerea Comisiei Europene,
după transmiterea proiectului de act
legislativ parlamentelor naţionale,
având în vedere avizul Comitetului Economic
şi Social European[5],
hotărând în conformitate cu procedura
legislativă ordinară,
întrucât:
ê
(1)       Regulamentul (CEE) nr. 2843/72
al Consiliului[6]
a fost modificat de mai multe ori şi în mod substanţial[7]. Este necesar, din
motive de claritate şi de raţionalizare, să se codifice
respectivul regulament.
ê 2843/72
considerentul 1 (adaptat)
(2)       La 22 iulie 1972 s-a
semnat la Bruxelles un acord între Comunitatea Economică Europeană
și Republica Islanda Ö („acordul”)Õ .
ê 2843/72 considerentul 3 (adaptat)
(3)       Ö Sunt necesare
Õ norme de aplicare
a clauzelor de salvgardare și a măsurilor provizorii menționate
la articolele 23-28 din acord.
ê 37/2014
Articolul 1 și anexa punctul 2
(adaptat)
(4)       Punerea în aplicare a
clauzelor bilaterale de salvgardare din acord necesită condiții
uniforme de adoptare a măsurilor de salvgardare. Măsurile respective
ar trebui adoptate în conformitate cu Regulamentul (UE) nr. 182/2011 al
Parlamentului European și al Consiliului[8].

(5)       Comisia ar trebui să
adopte acte de punere în aplicare imediat aplicabile atunci când, în cazuri
justificate în mod corespunzător privind situațiile menționate
la articolele 25, 25a și 27 din acord sau în cazul unor ajutoare la export
care au un impact direct și imediat asupra schimburilor comerciale,
acestea sunt necesare din motive imperioase de urgență,
ê 2843/72
ADOPTĂ PREZENTUL REGULAMENT:
ê 37/2014
Articolul 1 și anexa punctul 2 alineatul (1)
Articolul 1
Comisia poate decide sesizarea Comitetului
mixt instituit prin Acordul dintre Comunitatea Economică Europeană
și Republica Islanda, denumit în continuare „acordul”, în scopul
adoptării măsurilor prevăzute la articolele 23, 25, 25a și
27 din acord. În cazul în care este necesar, Comisia adoptă respectivele
măsuri în conformitate cu procedura de examinare menționată la
articolul 6 alineatul (2) din prezentul regulament.
Comisia informează statele membre în
cazul în care decide să sesizeze comitetul mixt în legătură cu o
anumită chestiune.
ê 2843/72
(adaptat)
è1 37/2014
Articolul 1 și anexa punctul 2 alineatul (2) (adaptat)
Articolul 2
(1) În cazul unor practici care pot justifica
aplicarea de către Ö Uniune Õ a măsurilor
prevăzute la articolul Ö 24 Õ din acord, Comisia,
după examinarea cazului, la inițiativa sa sau la cererea unui stat
membru, se pronunță asupra compatibilității practicilor cu
acordul. è1 În
cazul în care este necesar, Comisia adoptă măsuri de salvgardare în
conformitate cu procedura de examinare menționată la articolul 6 alineatul
(2) din prezentul regulament. ç
(2) În cazul unor practici care pot expune Ö Uniunea Õ la măsuri de
salvgardare pe baza articolului Ö 24 Õ din acord, Comisia,
după examinarea cazului, se pronunță asupra
compatibilității practicilor cu principiile înscrise în acord.
După caz, Comisia formulează recomandările adecvate.
Articolul 3
În cazul unor practici care pot justifica aplicarea
de către Ö Uniune Õ a măsurilor
prevăzute la articolul 26 din acord se aplică procedura
stabilită în Ö Regulamentul
(CE) nr. 597/2009 al Consiliului[9]
și în Regulamentul (CE) nr. 1225/2009 al Consiliului[10] Õ .
ê 37/2014 Articolul
1 și anexa punctul 2 alineatul (3) (adaptat)
Articolul 4
(1) În cazul în care, datorită unor
circumstanțe excepționale, este necesară o intervenție
imediată, în situațiile prevăzute la articolele 25, 25a și
27 din acord sau în cazul unor ajutoare la export care au impact direct și
imediat asupra comerțului, măsurile Ö provizorii Õ prevăzute la
articolul 28 alineatul (3) litera (e) din acord pot fi adoptate de Comisie în
conformitate cu procedura de examinare menționată la articolul 6 alineatul
(2) din prezentul regulament sau, în cazuri de urgență, în
conformitate cu articolul 6 alineatul (3) Ö din prezentul
regulament Õ .
(2) Dacă intervenția Comisiei este
solicitată de un stat membru, aceasta adoptă o decizie cu privire la
solicitarea respectivă în termen de maximum cinci zile lucrătoare de
la primirea acesteia.
ê 2843/72
(adaptat)
Articolul 5
Notificarea comitetul mixt de către Ö Uniune Õ ,
prevăzută la articolul 28 alineatul (2) din acord, se efectuează
de către Comisie.
ê 37/2014
Articolul 1 și anexa punctul 2 alineatul (5) (adaptat)
Articolul 6
(1) Comisia este asistată de Comitetul
pentru măsuri de salvgardare instituit prin articolul 4 alineatul (1) din
Regulamentul (CE) nr. 260/2009 al Consiliului[11]. Respectivul comitet
este un comitet în sensul Regulamentului (UE) nr. 182/2011.
(2) În cazul în care se face trimitere la
prezentul alineat, se aplică articolul 5 din Regulamentul (UE)
nr. 182/2011.
(3) În cazul în care se face trimitere la
prezentul alineat, se aplică articolul 8 din Regulamentul (UE)
nr. 182/2011, coroborat cu articolul 5 din respectivul regulament.
Articolul 7
Comisia include informații cu privire la
punerea în aplicare a prezentului regulament în raportul său anual cu
privire la aplicarea măsurilor de apărare comercială prezentat
Parlamentului European și Consiliului în temeiul articolului 22a din Regulamentul
(CE) nr. 1225/2009.
ê
Articolul 8
Regulamentul (CEE) nr. 2843/72 al Consiliului se abrogă.
Trimiterile la
regulamentul abrogat se
înţeleg ca trimiteri la prezentul regulament şi se citesc în conformitate cu tabelul de
corespondenţă din anexa II.
Articolul 9
Prezentul regulament intră în vigoare în
a douăzecea zi de la data publicării în Jurnalul Oficial al
Uniunii Europene.
ê 2843/1972
Prezentul
regulament este obligatoriu în toate elementele sale și se aplică
direct în toate statele membre.
Adoptat la Bruxelles,
Pentru Parlamentul European,                      Pentru
Consiliu,
Preşedintele                                                   Preşedintele
[1]               COM(87) 868 PV.
[2]               A se vedea anexa 3 din partea A susmenţionatelor
concluzii.
[3]               Înscrisă în programul legislativ pentru anul 2014.
[4]               A se vedea anexa I la prezenta propunere.
[5]               JO C , , p. .
[6]               Regulamentul (CEE) nr. 2843/72 al Consiliului din 19
decembrie 1972 privind măsurile de salvgardare prevăzute de Acordul
dintre Comunitatea Economică Europeană și Republica Islanda (JO
L 301, 31.12.1972, p. 162).
[7]               A se vedea anexa I.
[8]               Regulamentul (UE) nr. 182/2011 al Parlamentului European
și al Consiliului din 16 februarie 2011 de stabilire a normelor și
principiilor generale privind mecanismele de control de către statele
membre al exercitării competențelor de executare de către
Comisie (JO L 55, 28.2.2011, p. 13).
[9]               Regulamentul (CE) nr. 597/2009 al Consiliului din 11
iunie 2009 privind protecția împotriva importurilor care fac obiectul unor
subvenții din partea țărilor care nu sunt membre ale
Comunității Europene (JO L 188, 18.7.2009, p. 93).
[10]             Regulamentul (CE) nr. 1225/2009 al Consiliului din 30
noiembrie 2009 privind protecția împotriva importurilor care fac obiectul
unui dumping din partea țărilor care nu sunt membre ale
Comunității Europene (JO L 343, 22.12.2009, p. 51).
[11]             Regulamentul (CE) nr. 260/2009 al Consiliului din 26
februarie 2009 privind regimul comun aplicabil importurilor (JO L 84,
31.3.2009, p. 1).
é
ANEXA I
Regulamentul
abrogat şi lista modificărilor ulterioare
 Regulamentul (CEE) nr. 2843/72 al Consiliului (JO L 301, 31.12.1972, p. 162) ||   ||
 || Regulamentul (CEE) nr. 640/90 al Consiliului (JO L 74, 20.3.1990, p. 4) ||
 || Regulamentul (EU) nr 37/2014 al Parlamentului European și al Consiliului (OJ L 18, 21.1.2014, p. 1) || Numai punctul 2 al anexei
_____________
ANEXA II
Tabel
de Corespondență
 Regulamentul (CEE) nr. 2843/72 || Prezentul regulament
 Articolele 1-4 || Articolele 1-4
 Articolul 6 || Articolul 5
 Articolul 7 || Articolul 6
 Articolul 8 || Articolul 7
 - || Articolul 8
 - || Articolul 9
 - || Anexa I
 - || Anexa II
_____________


				|

		52011PC0798

			Propunere de REGULAMENT AL PARLAMENTULUI EUROPEAN ŞI AL CONSILIULUI de modificare a Regulamentului (CE) nr. 1185/2003 privind îndepărtarea înotătoarelor rechinilor la bordul navelor /* COM/2011/0798 final - 2011/0364 (COD) */

			   	EXPUNERE DE MOTIVE

1.
Conținutul propunerii

Regulamentul (CE) nr. 1185/2003 al
Consiliului privind îndepărtarea înotătoarelor rechinilor la bordul
navelor[1]
prevede o interdicție generală a practicii „îndepărtării
înotătoarelor rechinilor”, care presupune îndepărtarea
înotătoarelor rechinilor și aruncarea în mare a restului corpului.
Regulamentul (CE) nr. 1185/2003
permite statelor membre să elibereze permise speciale de pescuit care
autorizează prelucrarea la bord, astfel încât înotătoarele rechinilor
pot fi detașate de carcase. Pentru a se asigura corespondența între
greutatea înotătoarelor și cea a carcaselor, se stabilește un
raport de greutate între înotătoare și carcase. Cu toate acestea, dat
fiind faptul că prelucrarea are loc la bordul navelor, înotătoarele
și carcasele pot fi debarcate în porturi diferite. Inspectorii trebuie
să se bazeze pe datele consemnate în jurnalul de bord pentru a determina
dacă a fost respectată proporția permisă de
înotătoare. În acest caz și date fiind diferitele niveluri de control
și aplicare a legislației în porturile din toată lumea în care
au loc astfel de debarcări, practica „îndepărtării
înotătoarelor rechinilor” este posibilă și chiar are loc, fiind
adesea dificil nu doar de detectat, dar și de dovedit în fața
justiției. În aceste condiții, este îngreunată colectarea
datelor (de exemplu, privind identificarea speciilor și structura
populației) care stau la baza avizelor științifice pentru
stabilirea măsurilor de gestionare și de conservare în domeniul
pescuitului.
UE și-a luat
mai multe angajamente internaționale pentru protecția rechinilor, în
conformitate cu Codul de conduită pentru un pescuit responsabil al
Organizației Națiunilor Unite (FAO) în special, în cadrul Planului
internațional de acțiune privind rechinii (IPOA-Sharks) adoptat de
FAO în 1999. IPOA FAO a stat la baza comunicării Comisiei din 2009 privind
planul de acțiune al Comunității Europene pentru conservarea
și gestionarea resurselor de rechini[2],
prin care Uniunea s-a angajat să adopte toate măsurile necesare
pentru conservarea rechinilor și reducerea la minimum a deșeurilor
și a capturilor de rechini aruncate înapoi în mare. Consiliul a aprobat
abordarea generală și obiectivele specifice ale Uniunii
prevăzute de respectiva comunicare[3].
Îndepărtarea înotătoarelor rechinilor este, de asemenea,
abordată de unele Organizații regionale de gestionare a pescuitului,
precum Comisia internațională pentru conservarea tonului din Oceanul
Atlantic (ICCAT) și Comisia tonului din Oceanul Indian (IOTC), care
consideră problematică din punctul de vedere al controlului și
al eficienței utilizarea de rapoarte de greutate pentru a dovedi
nepracticarea îndepărtării înotătoarelor. Numeroși oameni
de știință din aceste organizații se pronunță în
mod clar în favoarea debarcării rechinilor cu înotătoarele
atașate în mod natural de carcasă.
Comitetul științific, tehnic și
economic pentru pescuit (STECF), luând act de problema îndepărtării
înotătoarelor rechinilor, recomandă ca toate speciile de
elasmobranchii să fie debarcate cu înotătoarele/aripioarele
atașate.
Prin urmare, pentru a se asigura buna
gestionare și conservare a stocurilor de rechini, este necesar să se
modifice prezentul regulament.

2.
REZULTATELE CONSULTĂRILOR CU PĂRŢILE
INTERESATE ŞI ALE EVALUĂRII IMPACTULUI

Comisia Europeană a efectuat în perioada 15.11.2010
- 21.2.2011 o consultare publică a părților interesate și a
publicului larg, pentru a colecta informații cu privire la cea mai
adecvată modalitate de modificare a Regulamentului (CE) nr. 1185/2003 al
Consiliului. Rezultatele consultării arată că abordarea care
prevede „păstrarea înotătoarelor atașate” este considerată
ca fiind opțiunea preferată. De asemenea, a fost efectuat un studiu
de impact.

3.
ELEMENTELE JURIDICE ALE PROPUNERII

Principala acțiune este modificarea
Regulamentului (CE) nr. 1185/2003 al Consiliului, având ca temei
juridic articolul 43 alineatul (2) din Tratatul privind
funcționarea Uniunii Europene.
Propunerea intră în sfera
competenței exclusive a Uniunii Europene și respectă principiul
proporționalității.
Instrumentul propus este un regulament al
Parlamentului European și al Consiliului, având în vedere că alte
mijloace nu ar fi adecvate, dat fiind că un regulament trebuie modificat
printr‑un alt regulament.

4.
IMPLICAŢIILE BUGETARE

Această măsură nu presupune
cheltuieli suplimentare pentru Uniune.
2011/0364 (COD)
Propunere de
REGULAMENT AL PARLAMENTULUI EUROPEAN
ŞI AL CONSILIULUI
de modificare a Regulamentului (CE) nr. 1185/2003
privind îndepărtarea înotătoarelor rechinilor la bordul navelor
PARLAMENTUL EUROPEAN ŞI
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 43 alineatul (2),
având în vedere propunerea Comisiei Europene,
după transmiterea proiectului de act
legislativ către parlamentele naționale,
având în vedere avizul Comitetului Economic
și Social European,
hotărând în conformitate cu procedura
legislativă ordinară,
întrucât:
(1)
Regulamentul (CE) nr. 1185/2003 al
Consiliului privind îndepărtarea înotătoarelor rechinilor la bordul
navelor[4]
prevede o interdicție generală a practicii îndepărtării
înotătoarelor rechinilor care presupune îndepărtarea
înotătoarelor rechinilor și aruncarea în mare a restului corpului.
(2)
Peștii care aparțin taxonului Elasmobranchii,
ce include rechinii, vulpile de mare și pisicile de mare, sunt în general
foarte vulnerabili la exploatarea excesivă, datorită
caracteristicilor ciclului lor de viață: creștere lentă,
maturitate târzie și număr redus de exemplare tinere. În ultimii ani,
anumite populații de rechini au fost vizate în mod special și
amenințate cu dispariția ca urmare a creșterii puternice a
cererii de produse derivate de rechin, în special înotătoare.
(3)
Regulamentul (CE) nr. 1185/2003 permite
statelor membre să elibereze permise speciale de pescuit care
autorizează prelucrarea la bord, astfel încât înotătoarele rechinilor
pot fi detașate de carcase. Pentru a se asigura corespondența dintre
greutatea înotătoarelor și cea a carcaselor, se stabilește un
raport de greutate între înotătoare și carcase dar, ca urmare a
operațiilor de prelucrare, înotătoarele și carcasele pot fi
debarcate în porturi diferite. În astfel de cazuri, utilizarea raportului de
greutate devine ineficace și permite practica îndepărtării
înotătoarelor rechinilor. În aceste condiții, este îngreunată
colectarea datelor, precum cele privind identificarea speciilor și
structura populației, date care stau la baza avizelor
științifice pentru stabilirea măsurilor de conservare în domeniul
pescuitului.
(4)
În 1999, Organizația Națiunilor Unite
pentru Alimentație și Agricultură (FAO) a adoptat Planul
internațional de acțiune pentru conservarea și gestionarea
resurselor de rechini, care a stat la baza comunicării Comisiei din 2009
privind Planul de acțiune al Comunității Europene pentru
conservarea și gestionarea resurselor de rechini[5], prin care Uniunea s-a angajat
să adopte toate măsurile necesare pentru conservarea rechinilor
și reducerea la minimum a deșeurilor și a capturilor de rechini
aruncate înapoi în mare. Consiliul a aprobat abordarea generală și
obiectivele specifice ale Uniunii prevăzute de respectiva comunicare[6].
(5)
Comitetul științific, tehnic și
economic pentru pescuit (STECF), ia act de problema îndepărtării
înotătoarelor rechinilor și solicită eradicarea acesteia
fără excepții, recomandând ca toate speciile de elasmobranchii
să fie debarcate cu înotătoarele/aripioarele atașate.
(6)
Organizațiile regionale de gestionare a
pescuitului abordează din ce în ce mai mult problema
îndepărtării înotătoarelor rechinilor, iar organismele
științifice ale acestor organizații își exprimă
preferința pentru debarcarea rechinilor cu înotătoarele atașate
în mod natural de carcasă.
(7)
            În perioada 2010-2011, ca parte a
necesarei evaluări a impactului, Comisia Europeană a efectuat o consultare
publică pentru a colecta informații cu privire la cea mai
adecvată modalitate de modificare a Regulamentului (CE) nr. 1185/2003.
Concluzia evaluării impactului este că regulamentul trebuie modificat
astfel încât toți rechinii să fie debarcați cu înotătoarele
încă atașate. Este necesar și adecvat pentru atingerea
obiectivelor de bază ale conservării efectivelor de rechini,
ținând cont de rezultatele consultării publice, să se modifice
Regulamentul (CE) nr. 1185/2003 în consecință,
ADOPTĂ PREZENTUL REGULAMENT:
Articolul 1
Regulamentul (CE) nr. 1185/2003 se
modifică după cum urmează:
(1)
La articolul 2, se elimină punctul (3).
(2)
La articolul 3, se introduce după
alineatul (1) următorul alineat (1a):
„(1a) Fără a aduce atingere
alineatului (1), înotătoarele rechinilor pot fi tăiate
parțial și îndoite pe lângă carcasă, pentru a facilita
depozitarea la bord.”
(3)
Articolul 4 se elimină.
(4)
Articolul 5 se elimină.
(5)
Articolul 6 se înlocuiește cu următorul
text:
„Articolul 6
Rapoarte
1.
În cazul în care navele de pescuit care
arborează pavilionul unui stat membru capturează, păstrează
la bord, transbordează sau debarcă rechini, statul membru de pavilion
trimite Comisiei, până cel târziu la 1 mai, un raport anual complet
privind punerea în aplicare a prezentului regulament în cursul anului anterior.
Raportul descrie monitorizarea respectării dispozițiilor prezentului
regulament de către nave, precum și măsurile de impunere a
aplicării luate de statele membre în caz de nerespectare. În special, trebuie
furnizate următoarele informații:
–
numărul de debarcări de rechini;
–
numărul de inspecții efectuate;
–
numărul și natura cazurilor de
nerespectare constatate, inclusiv o identificare completă a navei
(navelor) implicate.
2.
După ce statele membre înaintează cel
de-al doilea raport anual în conformitate cu alineatul (1), Comisia
prezintă Parlamentului European și Consiliului, până la 1 ianuarie
2016 cel târziu, un raport cu privire la funcționarea prezentului
regulament și la evoluțiile internaționale în acest domeniu.”
Articolul 2
Intrarea în vigoare
Prezentul regulament intră în vigoare în
a șaptea zi de la data publicării în Jurnalul Oficial al Uniunii
Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
Pentru Parlamentul European,                     Pentru
Consiliu,
Preşedintele                                                   Preşedintele
[1]               JO L 167, 4.7.2003, p. 2.
[2]               COM (2009) 40.
[3]               EU CO 7723/09 din 17 martie 2009.
[4]               JO L 167, 4.7.2003, p. 2.
[5]               COM (2009) 40.
[6]               EU CO 7723/09 din 17 martie 2009.